open-index/open-wikipedia-markdown huggingface dataset:
தெற்கு சூடான்

**தெற்கு சூடான்** (*South Sudan*, அதிகாரபூர்வமாக **தெற்கு சூடான் குடியரசு**), கிழக்கு ஆப்பிரிக்காவில் உள்ள ஒரு நிலம்சூழ் நாடாகும். இதன் தலைநகர் யூபா. தெற்கு சூடானின் எல்லைகளாக, கிழக்கே எத்தியோப்பியா; தெற்கே கென்யா, உகாண்டா, கொங்கோ மக்களாட்சிக் குடியரசு; மேற்கே நடு ஆப்பிரிக்கக் குடியரசு; மற்றும் வடக்கே சூடான் ஆகிய நாடுகள் அமைந்துள்ளன. வெள்ளை நைல் நதியால் உருவாக்கப்பட்ட பெருமளவு சதுப்பு நிலங்கள் இங்குள்ளன.

தெற்கு சூடான் நாடு ஆரம்பத்தில் பிரித்தானியர் மற்றும் எகிப்தியரின் கூட்டுரிமையுடன் கூடிய ஆங்கிலோ-எகிப்திய சூடானின் கீழ் ஆளப்பட்டு வந்தது. பின்னர் 1956 ஆம் ஆண்டில் சூடான் குடியரசின் ஒரு பகுதியாக ஆக்கப்பட்டது. சூடானில் இடம்பெற்ற முதலாவது உள்நாட்டுப் போரை அடுத்து 1972 ஆம் ஆண்டில் இது சூடானின் கீழ் தன்னாட்சியுடன் கூடிய சிறப்புப் பகுதியாக 1983 ஆம் ஆண்டு வரை இருந்தது. பின்னர் இடம்பெற்ற இரண்டாவது உள்நாட்டுப் போரை அடுத்து 2005 ஆம் ஆண்டில் சூடானிய அரசுக்கும் சூடான் மக்கள் விடுதலை இராணுவத்துக்கும் இடையில் எட்டப்பட்ட அமைதி உடன்பாடு உருவானது. அதே ஆண்டின் பிற்பகுதியில் சூடானின் கீழ் மீண்டும் தன்னாட்சி அமைப்பாக உருவானது. 2011 ஆம் ஆண்டு சனவரியில் இங்கு இடம்பெற்ற கருத்தறியும் வாக்கெடுப்பை அடுத்து 2011 சூலை 9 ஆம் நாள் உள்ளூர் நேரம் அதிகாலை 12:01 மணிக்கு தனிநாடானது. கருத்தறியும் வாக்கெடுப்பில் 99% வாக்காளர்கள் சூடானில் இருந்து விடுதலைக்கு ஆதரவாக வாக்களித்தனர்.

## மேற்கோள்கள்

## வெளி இணைப்புகள்

* Government of Southern Sudan 
* South Sudan Nation online newspaper 
*About South Sudan 

*
பகுப்பு:ஐக்கிய நாடுகள் சபையின் உறுப்பு நாடுகள்
விசுடன் துடுப்பாட்டாளர்களின் நாட்குறிப்பு

**விசுடன் துடுப்பாட்டாளர்களின் நாட்குறிப்பு** (*Wisden Cricketers' Almanack*, பெரும்பாலும் சுருக்கமாக  **விசுடன்** (விஸ்டன்) என்றும் வழக்குமொழியில் *[[துடுப்பாட்டம்|துடுப்பாட்ட]] * என்றும் அறியப்படுகிறது) ஐக்கிய இராச்சியத்திலிருந்து ஆண்டுதோறும் வெளியிடப்படும் ஓர் புகழ்பெற்ற துடுப்பாட்ட உசாத்துணை நூலாகும். உலகின் விளையாட்டுத் துறையில் வெளியிடப்படும் உசாத்துணை நூல்களில் மிகவும் புகழ் வாய்ந்ததாகக் கருதப்படுகிறது.  

## வரலாறு
*விசுடன்* 1864ஆம் ஆண்டு ஆங்கில துடுப்பாட்ட வீரர் ஜான் விசுடன் (1826–84) என்பவரால் துவங்கப்படது. அந்நாள் முதல் ஆண்டுதோறும் இடைவெளியின்றி இன்றுவரை வெளியாகும் இந்நூல் வரலாற்றிலேயே மிகநீண்ட தொடர்ச்சியான பதிப்பினைக் கொண்டிருக்கும் விளையாட்டு ஆண்டுமலராக உள்ளது. முதல் ஐந்து பதிப்புகள் *துடுப்பாட்டாளரின் நாட்குறிப்பு* என வெளிவந்தது. ஆறாவது பதிப்பிலிருந்தே இப்போதுள்ள தலைப்பில் *துடுப்பாட்டாளர்களின் நாட்குறிப்பு* என வரலாயிற்று. (ஆங்கிலத் தலைப்பில் ஒற்றை மேற்கோள்குறி இடம் மாறியது!).

## உள்ளடக்கம்
தற்போது நடப்பில் இருக்கும் பதிப்பில் கீழ்வரும் பிரிவுகள் உள்ளன:

### குறிப்புரை
துடுப்பாட்ட உலகில் சூடான உரையாடல்களையும் சர்ச்சைகளையும் கிளப்பிய செய்திகள் குறித்தும் பிற துடுப்பாட்ட விடயங்கள் குறித்தும் கட்டுரைகள், "ஆசிரியரின் குறிப்புகள்" உட்பட, நூறு பக்கங்கள் வரை உள்ளன. 

### விருதுகள்
1889ஆம் ஆண்டு முதல் வழங்கப்படும் வழமையான  ஆண்டின் விசுடன் துடுப்பாட்டாளர்கள் விருதுகள், மற்றும் 2004ஆம் ஆண்டு முதல் வழங்கப்படும் உலகின் விசுடன் முன்னணி துடுப்பாட்டாளர். 

### சாதனைகள்
முழுமையாக இருக்க முயற்சிகள் இல்லாவிடினும்,வழமையாக விளையாட்டின் முதன்மை புள்ளிவிவர மூலம். தற்காலங்களில் இதனைவிட இற்றைப்படுத்தப்பட்ட கூடுதல் தரவுகள் உள்ள விசுடனின் இணையதளம் கிரிக்கின்ஃபோவிற்கு கூடுதல் தளமாக விளங்குகிறது.

### ஆங்கிலத் துடுப்பாட்டம்
மிக விரிவான பிரிவு இதுவே. முந்தைய வேனில்காலத்தில் ஐக்கிய இராச்சியத்தில் நடந்த அனைத்து முதல்தர துடுப்பாட்டங்களின் புள்ளியட்டைகள், சிறு நிலப்பகுதிகளின் (minor counties) துடுப்பாட்டங்களின் சுருக்கங்கள், பள்ளி மற்றும் பிரீமியர் சங்கத் துடுப்பாட்டம் உட்பட பல தரவுகள் இடம் பிடித்துள்ளன. 

### வெளிநாட்டுத் துடுப்பாட்டம்
அனைத்து பன்னாட்டுத் துடுப்பாட்டங்களின் முழு விவரங்களும் இங்கிலாந்திற்கு வெளியே நடைபெற்ற முதல்தர துடுப்பாட்டங்களின் சுருக்கமும் இடம் பெறும். 

### [[துடுப்பாட்ட வரலாறு|வரலாறு]] மற்றும் [[துடுப்பாட்ட விதிகள்]]
### விசுடன் மீளாய்வு
இப்பிரிவில் முந்தைய ஆண்டில் நடந்த குறிப்பிடத்தக்க நிகழ்வுகள், பிற துடுப்பாட்ட புத்தகங்களின் மதிப்புரை, குறிப்பிடத்தக்க ஓய்வுகள், மறைவுகள் ஆகியன பதியப்படுகின்றன. 

### நாட்குறிப்பு
இப்பிரிவில் அடுத்த ஆண்டின் எதிர்வரும் பன்னாட்டு மற்றும் ஆங்கில உள்ளூர் ஆட்டங்களின் விவரங்கள், ஏழாண்டு பன்னாட்டு கால அட்டவணை மற்றும் வினோத துடுப்பாட்ட நிகழ்வுகளின் பட்டியல் இடம் பெறுகின்றன.
  
## மேற்கோள்கள்

## உசாத்துணைகள்
*20 things you never knew about Wisden from Cricinfo
*''Wisden'' timeline from Cricinfo
*The first 100 years of ''Wisden''

பகுப்பு:துடுப்பாட்ட நூல்களும் இதழ்களும்
பகுப்பு:துடுப்பாட்டம்
பகுப்பு:விசுடன்
லுவார் ஆறு

**லுவார் ஆறு** (*Loire*) பிரான்சின் உள்ள மிக நீளமான ஆறு ஆகும். கெர்பியெர் டி ஜோன்க் மலையருகே உற்பத்தியாகும் இவ்வாறு சுமார் 1000 கி.மீ. பிரான்சு வழியாகப் பாய்ந்து சென் நசேர் அருகே அட்லாண்டிக் பெருங்கடலில் கலக்கிறது. 
[thumb|400px|left| Loire river at [Saint-Nazaire]]

பகுப்பு:ஐரோப்பிய ஆறுகள்
பகுப்பு:பிரான்சு
முதல் தரத் துடுப்பாட்டம்

**முதல் தரத் துடுப்பாட்டம் **(First-class cricket) என்பது மூன்று அல்லது கூடுதல் நாட்களுக்கு பதினொருவர் கொண்ட இரு அணிகளிடையே நடைபெறும் துடுப்பாட்டப் போட்டிகள், போட்டியிடும் அணிகளின் தரத்தைக் கொண்டு  குறிப்பிடப்படுகிறது. இப்போட்டிகளில் நடைமுறையில் ஓர் அணி ஒருமுறை மட்டுமே அல்லது விளையாடாது போனாலும், இரு அணிகளும் இருமுறை ஆட இயலுமாறு இருக்க வேண்டும்.

மட்டுப்படுத்தப்பட்ட துடுப்பாட்டங்கள், ஒரு விக்கெட் போட்டிகள் போன்ற பெரும் போட்டிகள் உயர்தரத்தில் நடத்தப்பட்டாலும், முதல் தர துடுப்பாட்டத்தில் சேர்க்கப்படாது.

தேர்வுத் துடுப்பாட்டம், மிக உயர்ந்த தர பெரும் துடுப்பாட்டமாக இருப்பினும், முதல்தர துடுப்பாட்ட தகுதியில் இருப்பினும், உள்நாட்டு போட்டிகளே "முதல்தரம்" என்று பொதுவாக குறிக்கப்படுகின்றன. ஓர் துடுப்பாட்டாளரின் முதல்தரத் துடுப்பாட்ட புள்ளிவிவரங்களில் தேர்வுத் துடுப்பாட்ட புள்ளிகளும் சேர்க்கப்படுகின்றன.   

பொதுவாக, முதல்-தர விளையாட்டுகளில் பதினோரு வீரர்கள் ஒவ்வொரு அணியிலும் இருப்பர். ஆயினும் சில விலக்குகளையும் காணலாம். அதேபோல முதல்தர போட்டிகள் குறைந்தது மூன்று நாட்கள் காலநீட்சி உடையனவாக இருக்கவேண்டுமென்றாலும் வரலாற்றில் சில விலக்குகள் இருந்திருக்கின்றன. 

ஓர் புவியியல் வலயத்தைச் சார்ந்து, ஓர் ஆங்கில கௌன்டி, ஆத்திரேலிய மாநிலம்/ இந்திய மாநிலம், அல்லது மேற்கிந்திய நாடு போன்று முதல்தரத் துடுப்பாட்ட அணிகள் அமைகின்றன.

## மேலும் படிக்க
*விசுடன் துடுப்பாட்டாளர்களின் நாட்குறிப்பு &ndash; முக்கியமாக 1895 மற்றும் 1948 பதிப்புகள் 
## வெளியிணைப்புகள்
*துடுப்பாட்ட அலுவல்முறை சட்டங்கள்

## மேற்கோள்கள்

பகுப்பு:முதல்தர துடுப்பாட்டம்
வேற்றுமையில் ஒற்றுமை

{| style="background:#lightblue; clear:right; float:right;"
|-
| colspan=2 style="text-align:center" | **பல்வேறு மொழிகளில் வேற்றுமையில் ஒற்றுமை**
|-
| style="text-align:right;" |  அரபி
|*الوحدة في التنوع*
|-
| style="text-align:right;" |  பல்கேரியன்
| *Единни в многообразието*
|-
| style="text-align:right;" |  சீனம்
| *多样性中的统一性*
|-
| style="text-align:right;" |  செக்
| *Jednota v rozmanitosti*
|-
| style="text-align:right;" |  டேனியம்
| *Forenet i mangfoldighed*
|-
| style="text-align:right;" |  இடாய்ச்சு
| *In verscheidenheid verenigd*
|-diversity in india
| style="text-align:right;" |  ஆங்கிலம்
| *Unity in diversity*
|-
| style="text-align:right;" |  ஃபிரெஞ்சு
| *Unis dans la diversité*
|-
| style="text-align:right;" |  செருமானியம்
| *In Vielfalt geeint*
|-
| style="text-align:right;" |  கிரேக்கம்
| *Ενότητα στην πολυµορφία*
|-
| style="text-align:right;" |  இந்தி
| *अनेकता में एकता (Anektaa me Ektaa)*
|-
| style="text-align:right;" |  இத்தாலியம்
| *Unità nella diversità*
|-
| style="text-align:right;" |  கன்னடம்
| *ವಿವಿಧತೆಯಲ್ಲಿ ಏಕತೆ (Vividhateyalli Ekate)*
|-
| style="text-align:right;" |  மலையாளம்
| *നാനാത്വത്തില്‍ ഏകത്വം*
|-
| style="text-align:right;" |  உருசியம்
| *Единство в многообразии*
|-
| style="text-align:right;" |  சுவீடியம்
| *Förenade i mångfalden*
|-
| style="text-align:right;" |  தெலுங்கு
| *భిన్నత్వం లో ఏకత్వం*
|-}
thumb|வலது|2016 ஆம் ஆண்டு மொகாலியில் நடைபெற்ற விக்கி கான் பிரான்சின் தொடக்க விழாவில் நடைபெற்ற வேற்றுமையில் ஒற்றுமை நடனம்
**வேற்றுமையில் ஒற்றுமை**(*unity in diversity*) என்பது பல்குழுக் குமுகாயக் கூட்டணியில் நிகழும் ஒற்றுமையை வர்ணிக்கப் பயன்படுத்தப்படும் முழக்கம் ஆகும்.

## இந்தியா - வேற்றுமையில் ஒற்றுமை காணும் நாடு
இந்தியாவில் மொழி, இனம், மதம், நிறம், வாழிடச் சூழல், கட்சி எனும் பல பிரிவுகளால் மக்கள் பிரிந்திருப்பினும் இந்தியன் எனும் உணர்வு அனைவரையும் ஒன்றிணைக்கும் சக்தியாகச் செயல்படுகிறது. உலகின் மிகப் பெரிய மக்களாட்சி நாடாக இன்றும் இந்தியா விளங்கக் காரணம் வேற்றுமையில் ஒற்றுமை காணும் இந்திய மக்களின் மனப்பாங்கே ஆகும்.

## மேற்கோள்கள்

பகுப்பு:சமுதாய உளவியல்
தொடர் சுழல்முறைப் போட்டி

thumb | வலது | 10 அணிகள் பங்கேற்கும் தொடர் ஒன்றில் வரும் தொடர் சுழல் முறை**தொடர் சுழல்முறைப் போட்டி ** (**round-robin tournament** அல்லது **all-play-all tournament**) "ஓர் குழு/பிரிவில் உள்ள ஒவ்வொரு அணி/போட்டியாளரும் அக்குழு/பிரிவில் உள்ள அனைத்து பிற அணிகள்/போட்டியாளர்களுடன் அவர்க்குரிய சுழல்முறையில் விளையாடும்" ஓர் விளையாட்டுப் போட்டி வகையாகும். ஒற்றை தொடர் சுழல்முறை நிரலில் ஒவ்வொரு போட்டியாளரும் பிற போட்டியாளர்களுடன் ஒருமுறையே அடுவர். ஒவ்வொருவரும் அனைத்துப் பிற போட்டியாளர்களுடன் இருமுறை விளையாடினால் அதனை *இரட்டை தொடர் சுழல்முறை* எனக் குறிப்பிடுவது உண்டு.

## மேற்கோள்கள்

## வெளியிணைப்புகள்
*Round Robin Discussion Board  link to a discussion community and schedules (balanced,cyclic,first-fit,whist).
*Round Robin Schedule Generator link to an online tool to quickly create a round robin schedule, and export to MS Excel.

பகுப்பு:விளையாட்டுப் போட்டிகள்
பகுப்பு:சதுரங்கம்
ஒற்றை வெளியேற்றப் போட்டி

ஓர் **ஒற்றை-வெளியேற்றப் போட்டி**யில், (**single-elimination tournament** ,**knockout**, **cup** அல்லது  **sudden death tournament**), ஒவ்வொரு ஆட்டத்தின் தோற்ற போட்டியாளரும் போட்டியிலிருந்து உடனடியாக விலக்கப்படுகின்ற வகையில் அமைக்கப்படும் போட்டியாகும். இது தோற்ற போட்டியாளர் இனி போட்டியின் எந்தவொரு ஆட்டத்திலும் பங்கு கொள்ள மாட்டார் என்றில்லை: சில போட்டிகளில் ஆறுதல் பரிசுக்காகவும் தோற்றவரிடையே முதலிரு நிலைகளை அடுத்த வரிசைகளைத் தீர்மானிக்கவும்  தோற்றப் போட்டியாளர்களிடையே ஆட்டங்கள் நடத்தப்படுவதுண்டு.

இரட்டை வெளியேற்றப் போட்டியில் ஒருவர் இருமுறை தோற்றால் போட்டியிலிருந்து விலக்கப்படுவர்.

பகுப்பு:விளையாட்டுப் போட்டிகள்

## மேற்கோள்கள்
திட்ட வெப்ப அழுத்தம்

**திட்ட வெப்ப அழுத்தம்** *(*'standard condition for temperature and pressure**)'' **(STP)*' என்பது [[வேதியியல்]] ஆய்வுத் தரவுகளை ஒப்புமைப்படுத்தப் பயன்படுத்தப்படும் முன் வரையறுக்கப்பட்ட வெப்பநிலை மற்றும அழுத்தம் ஆகியவற்றை உள்ளடக்கிய சூழல் ஆகும். பல நிறுவனங்கள் தங்களுக்கேற்ற வகையில் இதை நிர்ணயம் செய்கின்றன. ஒருமித்த கருத்து எட்டப்படவில்லை.

உலகளாவிய தனி மற்றும் பயன்பாட்டு வேதியியல் கூட்டமைப்பின் '('International Union of Pure and Applied Chemistry*) (IUPAC) நிர்ணயப்படி திட்ட வெப்ப அழுத்தம் என்பது, சுழியம் டிகிரி செல்சியசு வெப்பநிலை மற்றும் 100 கிலோ பாஸ்கல் அழுத்தம் ஆகும்.

பகுப்பு:வேதியியல் கலைச்சொல்லியல்
பகுப்பு:மதிப்பீடுகள்
பகுப்பு:காற்றியக்கவியல்
பகுப்பு:வளிமங்கள்
குமரி கலை விழா

**குமரி கலை விழா 2010** (kumari carnival 2010) என்பது கன்னியாகுமரி மாவட்ட நிருவாகம் மற்றும் மத்திய மாநில சுற்றுலாத் துறை இணைந்து கன்னியாகுமரியில் நடத்தியவொரு நிகழ்வாகும்.

## நோக்கம்
வேற்றுமையில் ஒற்றுமை காணும் இந்தியக் கலைவளத்தைக் காட்சிப்படுத்தும் பொருட்டும் கன்னியாகுமரிக்கு சுற்றுலாப் பயணிகளை அதிக அளவில் ஈர்க்கும் பொருட்டும் இந்நிகழ்வு நடத்தப்பட்டது.

## நிகழ்ச்சி விவரம்
இந்நிகழ்வு கன்னியாகுமரி புனித அந்தோணியார் மேல்நிலைப்பள்ளி விளையாட்டு மைதானத்தில் திசம்பர் 19ஆம் நாள் முதல் திசம்பர் 23 ஆம் நாள் வரை ஐந்து தினங்கள் நடைபெற்றது.
இதில் காசுமீரம் முதல் கன்னியாகுமரி வரை உள்ள கலைஞர்கள் மொத்தம் 1042 பேர் பங்கேற்றனர்.

மேலும் ஆண்டு தோறும் திசம்பர் மாதம் இது மாதிரியான நிகழ்வு தொடர்ந்து நடத்தப்படும் என்றும் அரசு அறிவித்துள்ளது.
## வெளியிணைப்பு
குமரி கலை விழாவின் இணையத்தளம் 

பகுப்பு:கன்னியாகுமரி மாவட்டம்
வி. கு. சுப்புராசு

**வி. கு. சுப்புராசு** *(V.K. Subburaj)* தமிழ்நாட்டரசின் சுகாதாரத் துறையின் முதன்மைச் செயலாளர் ஆவார்.

இவரது சொந்த ஊர் மதுரை மாவட்டத்தில் உள்ள நாட்டாபட்டி எனும் ஒரு சிற்றூர் ஆகும். இவரின் தந்தை குமாரசாமி அய்யா தன் மகன்கள் நன்றாக படிக்க வேண்டும் என எண்ணி திருமங்கலத்தில் உள்ள பி.கே.என். ஆண்கள் மேல்நிலைப்பள்ளியில் ஒரு உணவு விடுதியில் தங்கிப் படிக்கும் படி ஏற்பாடு செய்தார். படிப்பில் நன்மாணாக்கராய்த் திகழ்ந்த சுப்புராசு வேளாண்மைப் படிப்பில் பட்டப் படிப்பு முடித்து இந்திய ஆட்சிப் பணித் தேர்வில் தேர்வானார்.

சுரா புத்தக வெளியீட்டாளர்கள் எனும்‌ பெயரில் மலிவு விலையில் பள்ளி மாணவர்கள், போட்டி‌த் தேர்வு எழுதுவோர் ஆகியோருக்குத் ‌தேவையான புத்தகங்களை வெளியிட்டும் வருகிறார்.

பகுப்பு:தமிழ்நாடு அரசு அதிகாரிகள்
ஹென்றி மொங்க்-மேசன் மூர்

**சேர் ஹென்றி மொங்க்-மேசன் மூர்** (*Sir Henry Monck-Mason Moore*, 1887–1964) என்பவர் சியேரா லியோனி, கென்யா, இலங்கை ஆகிய நாடுகளின் பிரித்தானிய ஆளுநராகப் பணியாற்றியவர்.

ஹென்றி மூரின் தந்தை வண. எட்வார்ட் வில்லியம் மூர் என்பவர். விம்பிள்டன் கிங்ஸ் கல்லூரி, கேம்பிரிட்ஜ் ஜீசசு கல்லூரியிலும் கல்வி கற்று 1909 ஆம் ஆண்டில் வெளியேறினார். இரண்டாம் உலகப் போரின் போது கிரேக்கத்தின் சலோனிக்கா என்ற இடத்தில் லெப்டினண்ட் ஆகப் பணியாற்றினார்.

1934 முதல் 1937 வரை சியேரா லியோனியில் பிரித்தானிய ஆளுநராகப் பணியாற்றிய பின்னர், 1940 ஆண்டு வரை லண்டனில் அரசுப் பணிகளில் இணைந்து பணியாற்றினார். பின்னர் 1940 முதல் 1944 வரை கென்யாவின் ஆளுநராகவும், 1948 வரை இலங்கையின் ஆளுநராகவும் பணியாற்றினார்.

## மேற்கோள்கள்
*Hankinson, C. F. J. (ed.) *Debrett's Baronetage, Knightage and Companionage, 1954*, Odhams Press, 1954

பகுப்பு:1887 பிறப்புகள்
பகுப்பு:1964 இறப்புகள்
பகுப்பு:இலங்கையின் மகா தேசாதிபதிகள்
பகுப்பு:இலங்கையின் பிரித்தானியத் தேசாதிபதிகள்
ம. சின்னசுவாமி அரங்கம்

**ம. சின்னசுவாமி அரங்கம்** (*M. Chinnaswamy Stadium*) அல்லது **கர்நாடக மாநிலத் துடுப்பாட்ட வாரிய விளையாட்டரங்கு** (*Karnataka State Cricket Association Stadium*) என்பது கர்நாடகாவின் பெங்களூரில் அமைந்துள்ள ஒரு துடுப்பாட்ட அரங்கமாகும். அழகிய கப்பன் பார்க், குயின்ஸ் ரோடு, கப்பன் மற்றும் அப்டவுன் எம்ஜி ரோடு ஆகியவற்றால் சூழப்பட்டுள்ள இவ்வரங்கம், ஐந்து-பத்தாண்டுகள் பழமையானதாகும். பெங்களூர் நகரின் மையத்தில் அமைந்துள்ள இவ்வரங்கம், 40,000 பேர் அமரக்கூடிய வசதியைக் கொண்டுள்ளது, வழக்கமாக தேர்வுப் போட்டிகள், ஒரு நாள் சர்வதேசப் போட்டிகள் (ODI), இருபது20 சர்வதேசப் போட்டிகள் (T20i) மற்றும் பிற முதல்தர கிரிக்கெட் போட்டிகள் மற்றும் இசை மற்றும் கலாச்சார நிகழ்வுகள் ஆகியவற்றை நடத்துகிறது. இந்த மைதானம் கர்நாடக மாநில கிரிக்கெட் அணி மற்றும் இந்தியன் பிரீமியர் லீக் உரிமைக்குழுவான ராயல் சேலஞ்சர்ஸ் பெங்களூர் ஆகிய அணிகளின் உள்ளக அரங்கமாகும். இது கர்நாடக அரசுக்கு சொந்தமானது மற்றும் கர்நாடக மாநில கிரிக்கெட் சங்கத்திற்கு (KSCA) 100 ஆண்டுகளுக்கு குத்தகைக்கு விடப்பட்டுள்ளது.

முன்பு கர்நாடக மாநில கிரிக்கெட் அசோசியேஷன் ஸ்டேடியம் என்று அழைக்கப்பட்டது, இது பின்னர் மாண்டியாவைச் சேர்ந்த வழக்கறிஞரும் மைசூர் மாநில கிரிக்கெட் சங்கத்தின் நிறுவன உறுப்பினருமான மங்கலம் சின்னசாமியின் நினைவாக மறுபெயரிடப்பட்டது. அவர் நான்கு-பத்தாண்டுகளாக KSCA இல் பணியாற்றினார் மற்றும் 1977-1980 வரை இந்திய கிரிக்கெட் கட்டுப்பாட்டு வாரியத்தின் (BCCI) தலைவராகவும் இருந்தார்.

சோலார் பேனல்களைப் பயன்படுத்தி அரங்கத்தை இயக்குவதற்குத் தேவையான மின்சாரத்தில் பெரும்பகுதியை உற்பத்தி செய்யும் உலகின் முதல் துடுபாப்ட்ட அரங்கம் இதுவாகும். KSCA இன் "Go Green" முன்முயற்சியின்படி சோலார் பேனல்கள் கொள்முதல் செய்யப்பட்டன.

## மேற்கோள்கள்

பகுப்பு:இந்தியத் துடுப்பாட்ட மைதானங்கள்
பகுப்பு:பெங்களூர் கட்டிடங்கள்
விதர்பா துடுப்பாட்ட வாரிய அரங்கம்

பகுப்பு:இந்தியத் துடுப்பாட்ட மைதானங்கள்

புதிய விசிஏ ஸ்டேடியம் என அழைக்கப்படும் விதர்பா துடுப்பாட்ட வாரிய அரங்கம் அல்லது விதர்பா கிரிக்கெட் அசோசியேசன் ஸ்டேடியம் நாக்பூரில்  பழைய விதர்பா கிரிக்கெட் அசோசியேசன் மைதானம் பதிலாக கட்டப்பட்ட ஒரு டெஸ்ட் கிரிக்கெட் மைதானம் ஆகும்.
புதிய விதர்பா கிரிக்கெட் அசோசியேசன் ஸ்டேடியம் , சர்வதேச கிரிக்கெட் கவுன்சிலால் பாராட்டப்பட்டுள்ளது.

## மேற்கோள்கள்
பஞ்சாப் துடுப்பாட்ட வாரியம் ஐ. எஸ். பிந்த்ரா அரங்கம்

**பஞ்சாப் துடுப்பாட்ட வாரியம் ஐ. எஸ். பிந்த்ரா அரங்கம்** (*Punjab Cricket Association IS Bindra Stadium*) என்பது சண்டிகரின் மொகாலியில் அமைந்துள்ள துடுப்பாட்ட அரங்கமாகும். இது மொகாலி அரங்கம் என்று பரவலாகக் குறிப்பிடப்படுகிறது. இது பஞ்சாப் துடுப்பாட்ட அணி, கிங்ஸ் லெவன் பஞ்சாப் ஆகிய இரு அணிகளுக்கும் உள்ளக அரங்கமாக விளங்குகிறது.

## உலகக்கிண்ணப் போட்டிகள்
### 1996 துடுப்பாட்ட உலகக்கிண்ணம் அரையிறுதி

### 2011 துடுப்பாட்ட உலகக்கிண்ணம்

----

#### 2011 துடுப்பாட்ட உலகக்கிண்ணம் அரையிறுதி

### 2016 உலக இருபது20

----

----

பகுப்பு:இந்தியத் துடுப்பாட்ட மைதானங்கள்
சிலை

[thumb|150px|right|[கன்னியாகுமரியில் உள்ள திருவள்ளுவர் சிலை]]
**சிலை** (*statue*) என்பது ஒரு நபரையோ, பொருளையோ அல்லது ஒரு செயலையோ அதன் உருவத்தை நினைவில் வைப்பதற்காக உருவாக்கப்படும் மாதிரி ஆகும்.

## தத்ரூப சிற்ப விலங்குகள்
தத்ரூப சிற்ப விலங்குகள் (*Life-sized sculptures of exotic animals*) என்பன ஒரு விலங்கின் தோற்ற உருவத்தின் அதே அளவிலும், அதே நிறத்திலும் (காண்போரை உண்மை விலங்குகளா என சந்தேகிக்கும் வண்ணம்) உயிருள்ள விலங்குகள் போன்றே உருவாக்கப்படும் சிற்பங்களாகும். இவ்வாறான தத்ரூப சிற்ப விலங்குகளை உருவாக்கி காட்சிப்படுத்தப்பட்டிருக்கும் இடங்கள் உலகில் பல உள்ளன.

அவற்றில் ஹொங்கொங்கில் நோவாவின் பேழை உருவாக்கப்பட்டிருக்கும் இடம் முதன்மையான இடங்களில் ஒன்றாகும்.

## இவற்றையும் பார்க்கவும்
* தமிழர் சிற்பக்கலை
* பஞ்சலோக சிலைகள்
* வெண்கலச் சிலை வார்ப்பு
* சிற்பம்
* நினைவுச் சின்னம்

## மேற்கோள்கள்

பகுப்பு:சிற்பங்கள்
பகுப்பு:சிற்பக்கலை
வெர்ரியர் முகடு சண்டை

**வெர்ரியர் முகடு சண்டை** (*Battle of Verrières Ridge*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைக் கைப்பற்ற நேச நாட்டுப் படைகள் மேற்கொண்ட முயற்சியின் ஒரு பகுதியாக இந்நடவடிக்கை நடைபெற்றது.

ஜூன் -ஜூலை, 1944ல் கான் நகரைக் கைப்பற்ற நேச நாட்டுப் படைகள் மேற்கொண்ட தொடர் முயற்சிகளில் இறுதி கட்டத்தில் நடைபெற்றது வெர்ரியர் முகடு சண்டை. இது அட்லாண்டிக் நடவடிக்கை (ஜூலை 18 -21) மற்றும் சுபிரிங் நடவடிக்கை (ஜூலை 25-27) என்ற இரு போர் நடவடிக்கைகளின் பகுதியாகக் கருதப்படுகிறது. ஜூலை இறுதியில் கான் நகரின் பெரும் பகுதி நேச நாட்டுப் படைகளின் வசமாகியிருந்தது. எஞ்சியிருந்த ஜெர்மானியப் படைப்பிரிவுகள் கானிலிருந்து மெதுவாகப் பின்வாங்கிச் சென்றன. அவற்றைப் பின் தொடர்ந்த பிரிட்டானிய மற்றும் கனடியப் படைகள் அடுத்து வெர்ரியர் முகட்டை கைப்பற்ற முயன்றன. கானிலிருந்து ஃபலாய் செல்லும் வழியிலிருந்த இந்த முகட்டை ஜெர்மானியப் படைகள் வெகுவாக பலப்படுத்தியிருந்தன. ஆறு நாட்கள் நேசநாட்டுப் படைகள் இந்த முகட்டைக் கைப்பற்ற கடும் முயற்சி செய்தன. ஆனால் அவர்களின் தொடர் தாக்குதலை, ஜெர்மானியப் படைகளின் பாதுகாப்பு போர் முறைமையும் (defensive war doctrine), ஜெர்மானிய கவச டிவிசன்களை எதிர்த்தாக்குதல்களும் முறியடித்து விட்டன.

இத்தாக்குதலில் நேசநாட்டுப் படைகளுக்குப் பெரும் இழப்புகள் ஏற்பட்டன. குறிப்பாக 1வது கனடிய ஆர்மிக்கு உட்பட்ட படைப்பிரிவுகளில் டியப் திடீர்த்தாக்குதலுக்குப் பிறகு ஒரே நாளில் அதிக அளவு இழப்பு ஏற்பட்டது இத்தாக்குதலில் தான். இதில் ஜெர்மானியப் படைகளுக்குப் பெரும் இழப்புகள் ஏற்பட்டாலும் மேல்நிலை உத்தியளவில் இத்தாக்குதல் தேவையற்றது எனபதால் இந்நாள் வரை இது சர்ச்சைக்குரியதாக உள்ளது. வெர்ரியர் முகட்டைக் கைப்பற்ற முடியவில்லையென்றாலும், அதே நேரத்தில் அமெரிக்கப் படைகள் தொடங்கிய கோப்ரா நடவடிக்கையைத் தடுக்க, இம்முகட்டில் நிறுத்தப்பட்டிருந்த கவச டிவிசன்களை அமெரிக்க முன்னேற்றத்தைத் தடுக்க அனுப்ப வேண்டிய நிலைக்கு ஜெர்மானியத் தளபதிகள் தள்ளப்பட்டனர். இதனால் வெர்ரியர் முகட்டில் பலவீனமடைந்த ஜெர்மானிய நிலைகளை ஆகஸ்ட் 8ம் தேதி நடந்த டோட்டலைஸ் நடவடிக்கையில் நேச நாட்டுப் படைகள் எளிதில் கைப்பற்றி விட்டன.

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
லே மெஸ்னில்-பேட்ரி சண்டை

** லே மெஸ்னில்-பேட்ரி சண்டை** (*Battle of Le Mesnil-Patry*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைத் கைப்பற்ற நேச நாட்டுப் படைகள் மேற்கொண்ட முயற்சியின் ஒரு பகுதியாக இந்நடவடிக்கை நடைபெற்றது.  

பிரான்சு மீதான நேச நாட்டுக் கடல்வழிப் படையெடுப்பு ஜூன் 6, 1944ம் தேதி துவங்கியது. இப்படையெடுப்பின் உடனடி நோக்கங்களில் ஒன்று கான் நகரைக் கைப்பற்றுதல். ஆனால் ஜூன் மாதம் முழுவதும் பல முறை முயன்றும் அந்நகரை நேச நாட்டுப் படைகளால் கைப்பற்ற முடியவில்லை. இச்சண்டைத் தொடரின் ஒரு பகுதியே  லே மெஸ்னில்-பேட்ரி சண்டை. ஜூன் 11ம் தேதி கனடியப் படைகள் கான் நகர் அருகே உள்ள லே மெஸ்னில்-பேட்ரி ஊரைத் தாக்கிக் கைப்பற்ற முயன்றன. இத்தாக்குதலில் அரசியின் சொந்த சுடுகலன் ரெஜிமண்ட் மற்றும் 1வது ஃகுஸ்சார்கள் ரெஜிமண்ட் ஆகியவை பங்கேற்றன. லே மெஸ்னில்-பேட்ரி நகரை ஜெர்மானிய 12வது எஸ். எஸ் டிவிசன் பாதுகாத்து வந்தது. பலமான பாதுகாவல் நிலைகளின் மீதான கனடியத் தாக்குதல் முறியடிக்கப்பட்டு இச்சண்டை ஜெர்மானியப் படைகளுக்கு வெற்றியில் முடிவடைந்தது.

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
டார்வினின் புடைப்பு

**டார்வினின் புடைப்பு** *(Darwin's tubercle)* என்பது மனிதக் காதின் ஓரத்தில் மேலே உள்ள மூன்‌றில் ஒரு பகுதியும் கீழே உள்ள பகுதியும் சந்திக்கும் இடத்தில் காணப்படும் ஒரு சிறிய முடிச்சு அல்லது புடைப்பு ஆகும். இது உலக மக்கட்தொகையில் பத்தில் ஒருவருக்குக் காணப்படும் இயற்கையான ஒன்று ஆகும். இது மாந்தர், குரங்கு, பொனொபோ போன்ற முதனிகளின்  பொதுவான மூதாதைய இனங்களில் இருந்து வந்த பண்பாகும். படிவளர்ச்சிக்கான சான்றாகவும் இதைப் பயன்படுத்தியுள்ளனர்.

இது டார்வின் புடைப்பு என்று பொதுவாக அழைக்கப்பட்டாலும் டார்வினே இதற்கு ஊல்னரின் நுனி என்று தான் பெயரிட்டார். ஏனெனில் தாமசு ஊல்னர் எனும் ஆங்கிலச் சிற்பி தான் முதன் முதலில் இதைத் தனது சிற்பத்தில் பயன்படுத்தியதோடு இது பரிணாமச் சான்று எனும் கருதுகோளையும் உருவாக்கியவர் ஆவார்.

## வெளியிணைப்பு
* 

## மேற்கோள்கள்

பகுப்பு:படிவளர்ச்சி
பகுப்பு:உடற்கூற்றியல்
பகுப்பு:மாந்தரின உடற்கூற்றியல்
வில்லெர்ஸ்-போக்காஜ் சண்டை

** வில்லெர்ஸ்-போக்காஜ் சண்டை** (*Battle of Villers-Bocage*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைத் கைப்பற்ற நேச நாட்டுப் படைகள் மேற்கொண்ட முயற்சியின் ஒரு பகுதியாக இந்நடவடிக்கை நடைபெற்றது.

பிரான்சு மீதான நேச நாட்டுக் கடல்வழிப் படையெடுப்பு ஜூன் 6, 1944ம் தேதி துவங்கியது. இப்படையெடுப்பின் உடனடி நோக்கங்களில் ஒன்று கான் நகரைக் கைப்பற்றுதல். ஆனால் ஜூன் மாதம் முழுவதும் பல முறை முயன்றும் அந்நகரை நேச நாட்டுப் படைகளால் கைப்பற்ற முடியவில்லை. இச்சண்டைத் தொடரின் ஒரு பகுதியே வில்லெர்ஸ்-போக்காஜ் சண்டை. கான் சண்டையின் போக்கில் கான் நகருக்கு மேற்கே ஜெர்மானிய பாதுகாவல் நிலைகளில் வில்லெர்ஸ்-போகாஜ் நகர் அருகே ஒரு தற்காலிக பலவீனப் பகுதி உருவானது. இதனைப் பயன்படுத்தி அவ்விடத்தில் ஊடுருவித் தாக்க பிரிட்டானிய 7வது கவச டிவிசனின் 22வது கவச பிரிகெட் அனுப்பப்பட்டது. ஜூன் 13ம் தேதி வில்லெர்ஸ் போக்காஜ் நகரைச் சுற்றி வளைத்துக் கைப்பற்ற 22வது பிரிகேடின் டாங்குகள் முயன்றன. ஆனால் வில்லெர்ஸ்-போக்காஜில் நிறுத்தப்பட்டிருந்த 101வது எஸ். எஸ் கனரக கவச பட்டாலியன் பிரிட்டானிய டாங்குகளைப் பொறி வைத்து தாக்கியது. பதினைந்தே நிமிடங்களில் பல பிரிட்டானிய டாங்குகள் மற்றும் கவச வண்டிகள் தகர்க்கப்பட்டன. இதனால் பிரிட்டானிய முன்னேற்றம் தடைபட்டது. ஆறு மணி நேர சண்டைக்குப் பிறகு ஜெர்மானியத் துணைப்படைகள் வந்து சேரவே, பிரிட்டானியப் படைப்பிரிவின் தளபதி பின் வாங்க முடிவு செய்தார். வில்லெர்ஸ்-போக்காஜ் ஜெர்மானியர் வசமே இருந்தது. அடுத்த இரு மாதங்களில் கான் நகரைச் சுற்றி கடும் சண்டை நிகழ்ந்தாலும் இந்த நகரில் பெரிய பாதிப்பு எதுவும் ஏற்படவிலை. ஆகஸ்ட் 4ம் தேதி இந்நகரம் பெரிய மோதல் எதுவுமின்றி நேசநாட்டுப் படைகள் வசமானது.

பகுப்பு:மேற்குப் போர்முனை (இரண்டாம் உலகப் போர்)
பகுப்பு:1944 நிகழ்வுகள்
பகுப்பு:செருமன் வரலாறு
பகுப்பு:பிரான்சின் வரலாறு
தமிழ்நாடு சட்டமன்ற மேலவைத் தொகுதிகள்

**[[தமிழ்நாடு சட்டமன்ற மேலவை]]** தமிழ்நாடு சட்டமன்றம் ஈரங்க அவையாக இருந்த காலகட்டத்தில் அதன் மேலவையாக இருந்தது. மாநிலச் சட்ட மேலவை வகையைச் சேர்ந்த இவ்வையின் உறுப்பினர்கள் நேரடி மற்றும் மறைமுகத் தேர்தல்கள் மூலமாகத் தேர்ந்தெடுக்கப்பட்டனர். மேலும் ஒரு சில உறுப்பினர்கள் தமிழ்நாட்டு ஆளுனரால் நியமிக்கப்பட்டனர். 1986ம் ஆண்டு கலைக்கப்பட்ட இந்த அவை, 2010ம் ஆண்டு இந்திய நாடாளுமன்றத்தில் கொண்டுவரப்பட்ட ஒரு சட்டத்தின் மூலம் மீண்டும் அமைக்கப்பட்டது. ஆனால் 2011 சட்டமன்றத் தேர்தலில் அதிமுக வெற்றி பெற்று ஜெ. ஜெயலலிதா தமிழக முதல்வரான பின்னர், இம்மீட்டுருவாக்கம் கைவிடப்பட்டது. மேலவை ஒரு நிரந்தர அமைப்பு; கலைக்கப்படக் கூடியதல்ல. ஆறாண்டுகள் பதவிக் காலம் கொண்ட இதன் உறுப்பினர்களில் மூன்றில் ஒரு பங்கினர் இரண்டாண்டுகளுக்கு ஒருமுறை பதவி ஓய்வு பெறுகின்றனர். இவ்வையின் உறுப்பினர் எண்ணிக்கை குறைந்தபட்சம் 40, அதிகபட்சம் 78. 2010-11 காலகட்டத்தில் மேலவையை மீட்டுருவாக்க முயற்சிகள் நடைபெற்ற போது அதற்காக உருவாக்கப்பட்ட தொகுதிகள் இக்கட்டுரையில் தரப்பட்டுள்ளன.

## உறுப்பினர்கள் தேர்ந்தெடுக்கப்படும் முறைகள்
உறுப்பினர்கள் தேர்ந்தெடுக்கப்பட்ட முறைகள் கீழிலுள்ள பட்டியலில் தரப்பட்டுள்ளன.

## தொகுதிகள் பட்டியல்
மேலவைக்கான தொகுதிகள் செப்டம்பர் 2010ம் ஆண்டு பட்டியலிடப்பட்டன:

### உள்ளாட்சி அமைப்புத் தொகுதிகள்

### பட்டதாரிகள் தொகுதிகள்

### ஆசிரியர்கள் தொகுதிகள்

## இவற்றையும் பார்க்க
*தமிழக சட்டமன்றத் தொகுதிகள்

## மேற்கோள்கள்

*
முத்தையா முரளிதரன் பன்னாட்டுத் துடுப்பாட்ட அரங்கம்

**முத்தையா முரளிதரன் பன்னாட்டுத் துடுப்பாட்ட அரங்கம்** அல்லது **பல்லேகலை பன்னாட்டுத் துடுப்பாட்ட அரங்கம்** (*Muttiah Muralitharan International Cricket Stadium*) இலங்கையின் கண்டியில் புதியதாக உருவாக்கபட்டுள்ள ஓர் துடுப்பாட்ட அரங்கமாகும். நவம்பர் 27, 2009 அன்று அரங்கம் திறக்கப்படடது. இது இலங்கையின் புகழ்பெற்ற துடுப்பாட்ட சுழல்பந்து வீச்சாளர் முத்தையா முரளிதரன் நினைவாக சூலை 2010 அன்று, மத்திய மாகாண அவையின் முழுமையான ஒப்புதலுடன், மறுபெயரிடப்பட்டது.

## இருப்பிடமும் பின்னணியும்
கண்டி நகரிலிருந்து அரைமணிநேரப் பயணத்தில் இந்த அரங்கம் அமைந்துள்ளது. பல்லேகல அரங்கம் முழுமையும் இலங்கைத் துடுப்பாட்டத்திற்கு உரிமையானதாம். 1983ஆம் ஆண்டு முதல் 2007 வரை பன்னாட்டுப் போட்டிகள் நடந்த **அசுகிரிய அரங்கத்திற்கு** மாற்றாக இது அமையும். அரங்கத்தை அரசு பொறியியல் நிறுவனம் (State Engineering  Corporation of Sri Lanka) கட்டியுள்ளது. இதன் வடிவமைப்பு தென்னாபிரிக்காவில் உள்ள சென்சுரியன் சூப்பர்பார்க் அரங்கத்தை ஒத்துள்ளது.

இந்த அரங்கமும் அம்பாந்தோட்டை அரங்கமும் 2011 உலகக்கிண்ணப்போட்டிகளுக்காக தயார் செய்யப்பட்டன. பல்லேகல கந்துரத துடுப்பாட்ட அணியின் அரங்கமும் ஆகும்.

## செய்தித்துளிகள்
* முத்தையா முரளிதரன் பன்னாட்டுத் துடுப்பாட்ட அரங்கம் திசம்பர் 2010இல்உலகின் 104வது தேர்வு அரங்கமாக ஆனது. முதல் தேர்வுத் துடுப்பாட்டம் இலங்கைக்கும் மேற்கிந்தியத் தீவுகளுக்கும் இடையே திசம்பர் 1-5 வரை நடந்தது.
* இவ்விளையாட்டரங்கம் இலங்கையின் எட்டாவது தேர்வுத் துடுப்பாட்ட அரங்கமாகும்.
* புதிய அரங்கில் தேர்வுத் துடுப்பாட்டமொன்றில் வீசிய முதல் பந்திலேயே விக்கெட் வீழ்த்திய பெருமை மேற்கிந்தியர் கிரிஸ் கெய்லை வெளியேற்றிய இலங்கையின் சுரங்க லக்மலுக்குக் கிடைத்தது. இவ்வாறு விக்கெட் வீழ்த்திய மற்ற இருவர்: இந்தியாவின் கபில்தேவ் மற்றும் பாக்கித்தானின் இம்ரான் கான் ஆவர்.

## மேற்கோள்கள்

## வெளியிணைப்புகள்

* Cricinfo profile on Pallekele

பகுப்பு:இலங்கைத் துடுப்பாட்டத் திடல்கள்
மகிந்த ராசபக்ச பன்னாட்டுத் துடுப்பாட்ட அரங்கம்

**மகிந்த ராசபக்ச பன்னாட்டுத் துடுப்பாட்ட அரங்கம் **(Mahinda Rajapaksa International Cricket Stadium) இலங்கையின் தென் மாகாணத்தில் அம்பாந்தோட்டையில் கட்டப்பட்டுள்ள ஓர் புதிய துடுப்பாட்ட அரங்கமாகும். இது 2011 உலகக்கிண்ணப் போட்டிகளுக்காகக் கட்டப்பட்டது. இதன் கொள்ளளவு 35000 ஆகும்..

## மேற்கோள்கள்


## வெளியிணைப்புகள்
* Cricinfo profile on Hambantota
* அம்பாந்தோட்டை வழிகாட்டி

பகுப்பு:இலங்கைத் துடுப்பாட்டத் திடல்கள்
வாசவி கன்னிகாபரமேஸ்வரி

**வாசவி ஸ்ரீ கன்னிகாபரமேஸ்வரி** தமிழ்நாட்டில் வாழும் ஆரிய வைசியர் எனப்படும் **கோமுட்டி செட்டியார்** சமூகத்தினரின் குலதெய்வம் ஆவார்.  ஆரிய வைசியர்கள் (வழக்கத்தில் ஆரிய வைசிய செட்டியார் எனவும், கோமுட்டி செட்டி எனவும் அழைக்கப்படும் இவர்களின் முக்கியத் தொழில் வாணிபம் ஆகும்) பெருமளவில் வசிக்கும் பெரும்பாலான ஊர்களில் வாசவி ஸ்ரீ கன்னிகாபரமேஸ்வரிக்கு ஒரு கோவில் கட்டி (இது சத்திரம் எனப்படும்) பூஜைகள், மற்ற சிறப்புகள் நடத்தப்படுகின்றன.

## வரலாற்றுக் கதை

வாசவி ஸ்ரீ கன்னிகாபரமேஸ்வரியின் வரலாற்றுக் கதை என்று கீழ்கண்ட கதை சொல்லப்படுகிறது.

ஒருமுறை கைலாயத்தில் நந்தி தேவர், சிவபெருமானை நடனமாடி மகிழ்வித்து வணங்கினார். ஆனால் பார்வதி தேவியை வணங்க மறந்து விட்டார்.  பார்வதி தேவி நந்தி தன்னை வேண்டுமென்றே வணங்காமல் புறக்கணித்ததாக எண்ணி அவரை பூமியில் மானிடனாகப் பிறக்க சாபமிட்டார். தான் விரும்பிச் செய்யாத தவறுக்கு தன்னை சபித்ததை எண்ணி வருத்தமும், கோபமும் அடைந்த நந்தி தேவர் பதிலுக்குப் பார்வதியை பூமியில் பெண்ணாகப் பிறந்து கடைசிவரை கன்னியாகவே வாழ்ந்து அக்னி பிரவேசம் செய்ய வேண்டும் என்று சாபமிட்டார்.

இப்படி நந்தி தேவரும், பார்வதி தேவியும் ஒருவரை ஒருவர் சபித்துக் கொண்டு பெனுகொண்டா நகரை ஆண்டு வந்த குசுமஸ்ரேஷ்டி எனபாருக்கும், குசுமாம்பிகை அம்மைக்கும் இரட்டைக் குழந்தைகளாகப் பிறந்தனர்.  பெண் குழந்தைக்கு வாஸவாம்பா எனவும், ஆண் குழந்தைக்கு விரூபாஷன் என்றும் பெயரிட்டு வளர்த்தனர்.

சித்திரகாந்தன் என்னும் கந்தர்வன் ஒரு முனிவரின் சாபத்தால் பூமியில் விஷ்ணுவர்த்தன் என்ற மன்னனாகப் பிறந்து ஆண்டு வந்தான்.  அவன் வாஸவாம்பாவைத் திருமணம் செய்து கொள்ள விரும்பினான், அதில் ஏற்பட்ட பிரச்சனையில் பெனுகொண்டா ஆட்சிக்குட்பட்ட நகரங்களில் வாழ்ந்து வந்த 714 கோத்திரங்களைச் சேர்ந்த வைசியர்களும் ஒன்றுகூடி விவாதித்தனர். அதில் 612 கோத்திரர்கள் விஷ்ணுவர்த்தனுக்கு வாஸவாம்பாவை மணமுடிக்க வேண்டும் என்றும், மீதமுள்ள 102 கோத்திரத்தார் கூடாது எனவும் கூறினர்.  குலப்பெருமைக்கு மாறாக கருத்து தெரிவித்த 612 கோத்திரத்தார் தம் குடும்பங்களுடன் நகரை விட்டு வெளியேறினர். விஷ்ணுவர்த்தனின் விருப்பத்திற்கு இணங்குவதில்லை என்ற முடிவு செய்த 102 கோத்திரத்தார் ஒருங்கிணைந்தனர்.

தன்னைக் காரணமாக வைத்து, வைசிய குலத்திற்குப் பெரும் சோதனையுண்டானதை எண்ணி மனம் வருந்திய வாஸவாம்பா, தன்னால் வைசிய குலத்திற்கு எவ்வித இழிவும் நேராமல் இருக்கத் தன்னை அழித்துக் கொள்வதே சரியானது என்கிற எண்ணத்தில் தீக்குளித்து உயிரை விட முடிவெடுத்தாள். அதன்படி அவள் அக்னிப்பிரவேசம் செய்வதை தாங்கமுடியாத 102 கோத்திரத்து வைசியர்களும் தங்கள் குழந்தைகளை மட்டும் விட்டுவிட்டு தாமும் அக்னிபிரவேசம் செய்தனர். அதன் பிறகு வாசவி தன் உண்மையான ரூபத்தை அனைவரும் அறியச் செய்து, ஒழுக்கம், தியாகம், தர்மங்களை அவர்களுக்கு உபதேசித்து மறைந்ததாகச் சொல்கிறார்கள் .

அன்றிலிருந்து வாஸவாம்பாவை, வாசவி ஸ்ரீ கன்னிகாபரமேஸ்வரி எனக் கொண்டு வைசிய குலத்தார் தங்கள் குலதெய்வமாக வழிபட்டு வருகின்றனர்.

## வெளி இணைப்புகள்
வாசவி ஸ்ரீ கன்னிகாபரமேஸ்வரி கோவில் 

பகுப்பு:இந்து பெண் தெய்வங்கள்
சேர்-இ-பங்களா துடுப்பாட்ட அரங்கம்

**சேர்-இ-பங்களா துடுப்பாட்ட அரங்கம்** (**Sher-e-Bangla Cricket Stadium**) அல்லது **ஷேர்-ஈ-பங்களா தேசிய துடுப்பாட்ட அரங்கம் (SBNS)**, வங்காளதேசத்தில் தாக்காவின் மிர்பூர் தாணா மாவட்டத்தில் உள்ள ஓர் துடுப்பாட்ட அரங்கமாகும். 2006ஆம் ஆண்டு கட்டப்பட்ட இந்த அரங்கம் 35,000 பார்வையாளர்களைக் கொள்ளும். துவக்கத்தில் "மிர்பூர் அரங்கம்" எனப் பெயரிடப்பட்டிருந்தாலும், வங்காளதேச அரசு பின்னர் இதற்கு *ஷேர் - ஈ- பங்களா துடுப்பாட்ட அரங்கம்* என மறுபெயரிட்டது. வங்காளதேசத்தின் மிகவும் மதிக்கப்படும் தலைவரும் 1940களில் விடுதலை இயக்கப் போராட்டங்களில் பங்கெடுத்தவருமான **ஏ. கே. ஃபசுலுல் ஹக்** நினைவாக இந்தப் பெயர் இடப்பட்டது.

தாக்கா நகரின் மையத்திலிருந்து 10 கி.மீ தொலைவில் உள்ளது. தாக்காவின் நகரினுள்ளேயே இருந்த **பங்கபந்து தேசிய அரங்கத்திலிருந்து** இங்கு மாறியது மிகுந்த கண்டனத்திற்கு உள்ளானது; இருப்பினும் துடுப்பாட்டத்திற்கே உரித்தான அரங்கத்தை விரும்பிய வங்காளதேச துடுப்பாட்ட வாரியம் இந்த அரங்கத்தை கட்டியது.

இந்தத் துடுப்பாட்ட அரங்கில் அமைக்கப்பட்டுள்ள நீர்வடிகால்கள் துணைக்கண்டத்திலேயே சிறந்த அமைப்புகளாகும். முன்னர் இருந்த தடகள ஆடுகளத்தை முற்றிலும் பெயர்த்தெடுத்து புதிய கற்களும் மண்ணும் இட்டு தயார் செய்கையில் பிவிசி குழாய்களை இட்டு நீர் வடிய ஏற்பாடுகள் செய்யப்பட்டுள்ளன. மேலும் மையத்திலிருந்து எல்லைகள் 29 அங்குலம் தாழ்வாக உள்ளன. எனவே மழை நின்ற சிலமணித் துளிகளிலேயே துடுப்பாட்டத்தை துவங்க முடியும்.

இந்த அரங்கத்தில் முதல் தேர்வுத் துடுப்பாட்டம் மே 2007ஆம் ஆண்டு இந்தியாவிற்கும் வங்காளதேசத்திற்கும் இடையே நடைபெற்றது. 2011 உலகக்கிண்ணத்திற்காக சீரமைக்கப்பட்டது.

## மேற்கோள்கள்

## வெளியிணைப்புகள்
* Upcoming Matches at Mirpur Stadium - List of Fixtures to be played at Sher e Bangla National Stadium.
* A BanglaCricket Exclusive: The Mirpur Stadium  - an article on the recent reconstruction of the ground.

பகுப்பு:வங்காளதேசத் துடுப்பாட்டத் திடல்கள்
பகுப்பு:வங்காளதேசத்தில் விளையாட்டு
புலம்பெயர் ஈழத்து எழுத்தாளர்களின் தமிழ் சிறுகதை நூல்களின் பட்டியல்

இலங்கையைப் பிறப்பிடமாகக் கொண்ட பல எழுத்தாளர்கள் புலம்பெயர்ந்து இன்று உலகளாவிய ரீதியில் பல நாடுகளில் குடியேறி வாழ்ந்து வருகின்றனர். இவ்வாறு புலம்பெயர்ந்து வாழும் இலங்கை எழுத்தாளர்களினால் தமிழ் மொழிமூலமாக எழுதப்பட்ட சிறுகதை நூல்களும், உருவகக்கதை நூல்களும் வெளிவந்த ஆண்டு ரீதியாகத் தொகுத்துப் பட்டியலிடப்பட்டுள்ளது.

### ஆண்டு 2000
* *பாவனை பேசலன்றி* - ஆசி. கந்தராஜா, (அவுஸ்திரேலியா), மித்ரவெளியீடு, நவம்பர் 2000)
* *எங்கள் தேசம்* - லெ. முருகபூபதி. அவுஸ்திரேலியா: முகுந்தன் பதிப்பகம், 1வது பதிப்பு: 2000.

## ஆண்டுகள் 2001 - 2010
### ஆண்டு 2001
* *கலையாத நினைவுகள்* - சாந்தி ரமேஸ் வவுனியன், (ஜெர்மனி, பார்த்திபன் வெளியீடு) ஏப்ரல் 2001)

### ஆண்டு 2003
* *உயரப் பறக்கும் காகங்கள்* - ஆசி. கந்தராஜா, (அவுஸ்திரேலியா), மித்ரவெளியீடு, டிசம்பர் 2003)

### ஆண்டு 2004
### ஆண்டு 2005
*  *புலமும் புறமும்* - மா. கி. கிறிஸ்ரியன். 1வது பதிப்பு, டிசம்பர் 2005.  .

### ஆண்டு 2006
* *அவள் ஒரு தமிழ்ப் பெண்* - முகில்வண்ணன் (இயற்பெயர்: வே. சண்முகநாதன்). பிரான்ஸ், சென்னை மித்ர ஆர்ட்ஸ் அன் கிரியேஷன்ஸ், 1வது பதிப்பு: மே 2006. .
* *இளங்கோவன் கதைகள்*  - வி. ரி. இளங்கோவன். பிரான்ஸ் உமா பதிப்பகம், 1வது பதிப்பு: வைகாசி 2006. .
* *நினைவுக் கோலங்கள்* - லெ. முருகபூபதி. அவுஸ்திரேலியா: முகுந்தன் பதிப்பகம்,  1வது பதிப்பு: ஜுலை 2006. 

### ஆண்டு 2007
*  *எங்கே போகிறோம்*  - கே. எஸ். சுதாகர் அவுஸ்திரேலியா
* *[[மனஓசை (நூல்)]]* - சந்திரவதனா (செருமனி) 
* *நான் கொலை செய்யும் பெண்கள்* - லதா (இயற்பெயர்: கனகலதா). சிங்கப்பூர்: .
* *பூபாள ராகங்கள்: சிறுகதைத் தொகுதி, 2006  - மகாலிங்கம் சுதாகரன் (பதிப்பாசிரியர்). [[லண்டன்]] 1வது பதிப்பு: ஜுலை 2007.
* *லெனின் பாதச் சுவடுகளில்* - எஸ். அகஸ்தியர்,  புதுச்சேரி கூட்டுறவுப் புத்தகச் சங்கம், 1வது பதிப்பு: [[ஓகஸ்ட் 2007]]. .

===ஆண்டு 2008===
*   *அன்னை மண்* - ச. வே. பஞ்சாட்சரம்,  [[கனடா]]
*   *ஆத்மாவைத் தொலைத்தவர்கள்* -  ஆவூரான் [[அவுஸ்திரேலியா]]

===ஆண்டு 2009===
===ஆண்டு 2011===
கூடுகள் சிதைந்தபோது  – அகில் (இயற்பெயர்: அகிலேஸ்வரன் சாம்பசிவம்) கனடா: (வம்சி புக்ஸ் பதிப்பக வெளியீடு) ,1வது பதிப்பு: டிசம்பர் 2011, ஜனவரி 2012, இரண்டாவது பதிப்பு: சூன் 2012. 

===ஆண்டு 2017===
* *கதை* - பார்த்திபன் (தமிழச்சு வெளியீடு) 

===ஆண்டு 2019===
* *அலையும் மனமும் வதியும் புலமும்* - சந்திரவதனா (யேர்மனி:மனஓசை வெளியீடு) 
* *மறந்து போக மறுக்கும் மனசு* - மூனா (இயற்பெயர்: தெட்சணாமூர்த்தி செல்வகுமாரன்) யேர்மனி:மனஓசை வெளியீடு) 
* *மூனாவின் நெஞ்சில் நின்றவை* - மூனா (இயற்பெயர்: தெட்சணாமூர்த்தி செல்வகுமாரன்) யேர்மனி:மனஓசை வெளியீடு) 

==உசாத்துணை==
* [[நூல்தேட்டம் (நூல்)|நூல்தேட்டம்]]: தொகுதி 01 முதல் 06 வரை  - [[ந. செல்வராஜா|என். செல்வராஜா]] ([[இலண்டன்]]) , , .
* இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - [[பீ. எம். புன்னியாமீன்]],  , , , , , , , , , 
* இவர்கள் நம்மவர்கள் பாகம் 01 முதல் 05 வரை  - [[பீ. எம். புன்னியாமீன்]], , , , , 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* *'பயனர்களால் பார்க்கப்படும் நூல்கள்'''

*
பகுப்பு:இலங்கைத் தமிழ் நூற்பட்டியல்கள்
*
பகுப்பு:தமிழ் சிறுகதைகள்
சைமன் டோபல்

**சைமன் ஜேம்ஸ் ஆர்தர் டோஃபல் **(Simon James Arthur Taufel, பிறப்பு 21 சனவரி 1971), பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் ஆத்திரேலிய துடுப்பாட்ட நடுவர். ப. து. அ ஆண்டின் சிறந்த நடுவர் விருதினை ஐந்து முறை 2004 முதல் 2008 வரை பெற்றுள்ள இவர் தற்போதைய துடுப்பாட்ட நடுவர்களில் உலகின் மிகச்சிறந்தவராகக் கருதப்படுகிறார்.

## மேற்கோள்கள்


## வெளியிணைப்புகள்
* 
* Cricket Archive
* ICC Umpires and Referees 

பகுப்பு:ஆத்திரேலியத் துடுப்பாட்ட நடுவர்கள்
பகுப்பு:ஆத்திரேலியத் துடுப்பாட்டக்காரர்கள்
பகுப்பு:1971 பிறப்புகள்
பகுப்பு:வாழும் மக்கள்
வீட்டு காப்புறுதிக் கட்டடம்

**உலகின் முதல் வானளாவி** (First Skyscraper) ஆக அமெரிக்காவில், 1885 ஆம் ஆண்டு கட்டப்பட்ட **வீட்டு காப்புறுதிக் கட்டடம்** (Home Insurance Building) என கருதப்படுகிறது. இது 10 அடுக்கு மாடிகளைக் கொண்ட கட்டடமாகும். இதன் உயரம் 138 அடிகள் ஆகும். 1885 ஆம் ஆண்டு காலகட்டத்தில் இருந்த உயரமான கட்டம் இதுவாகவே இருந்துள்ளது. இந்த கட்டடத்தையே உலகின் முதல் வானளாவி எனப்படுகின்றது.

இக்கட்டடம் செங்கல் மற்றும் இரும்புகளால் கட்டப்பட்டதாகும். இதன் கட்டடக் கலைஞர் "வில்லியம் லெபறொன் ஜென்னி" (William LeBaron Jenney) என்பவராகும். இக்கட்டடம் 1931 ஆம் ஆண்டு இடிக்கப்பட்டுவிட்டது.

## மேற்கோள்கள்
  

## வெளியிணைப்புகள்
* The first skyscraper - new theory that Home Insurance Building was not the first 
* Skyscraper

பகுப்பு:வானளாவிகள்
பன்னாட்டு வர்த்தக மையம் (கட்டடம்)

**பன்னாட்டு வர்த்தக மையம்** (*International Commerce Centre*) என்பது ஹொங்கொங்கில் கட்டப்பட்டுள்ள வானளாவிகளிலேயே மிக உயரமான வானளாவி ஆகும். அதாவது ஹொங்கொங்கில் உள்ள உயரமான கட்டடம் இதுவாகும். இதனைச் சுருக்கமாக **ஐசிசி கட்டடம்** என்றழைப்பர். இந்த வானளாவி தற்போதைக்கு உலகில் உள்ள உயரமான வானளாவிகள் பட்டியலில், நான்காவது இடத்தில் உள்ளது. இது 108 அடுக்கு மாடிகளைக் கொண்டுள்ளது. 484மீ உயரமுள்ள இந்த வானளாவியின் கட்டுமானப் பணிகள் 2010 ஆம் ஆண்டு நிறைவுற்றன. இவ்வானளாவி ஹொங்கொங்கில் கவுலூன் தீபகற்பத்தில், மேற்கு கவுலூன் நிலப்பரப்பில் கட்டப்பட்டுள்ளது. இந்த வானளாவி கட்டப்பட்டதும் ஹொங்கொங்கிலேயே உயரமான வானளாவி இதுவானது.  

## மேற்கோள்கள்
  

## வெளியிணைப்புகள்

பகுப்பு:ஹொங்கொங் வானளாவிகள்
சிட்டகொங் கோட்ட விளையாட்டரங்கம்

**சிட்டகொங் கோட்ட விளையாட்டரங்கம்**(Chittagong Divisional Stadium), தற்போது **சோகுர் அகமது சௌத்ரி அரங்கம்** (Zohur Ahmed Chowdhury Stadium) என்றும் முன்பு **பீர் சிரேசுதா சாகித் ருகுல் அமீன் அரங்கம்**(Bir Shrestha Shahid Ruhul Amin Stadium) என அறியப்பட்டது, வங்காள தேசத்தின் தென்கிழக்கில் உள்ள சிட்டகொங் நகரில் அமைந்துள்ள ஓர் விளையாட்டரங்கமாகும். பிப்ரவரி 27, 2006 இல் இலங்கைக்கும் வங்காளதேசத்திற்கும் இடையே நடந்த தேர்வுத் துடுப்பாட்டம் மூலம் தேர்வுத் துடுப்பாட்ட அரங்கமானது.

சிட்டகொங் நகரத்திலிருந்து அரைமணிநேர பயணத்தில் அமைந்துள்ள இந்த அரங்கம் 2004ஆம் ஆண்டு 19-கீழ் உலகக்கிண்ணப் போட்டிகளுக்காக கட்டப்பட்ட ஐந்து மைதானங்களில் ஒன்றாகும். சனவரி, 2006இல் பன்னாட்டுத் தரமுள்ள அரங்கமாக ஒப்புமை வழங்கப்பட்டது. வேளாண் நிலங்களின் மத்தியில் திண்காறை கட்டிடமாக விளங்கும் இந்த அரங்கத்தில் மூன்று அடுக்குகளில் அமைந்துள்ள 20,000 கொள்ளளவு கொண்ட பார்வையாளர் இருக்கைகள் அமைந்துள்ளன.

## மேற்கோள்கள்

பகுப்பு:வங்காளதேசத் துடுப்பாட்டத் திடல்கள்
அரியான்பொய்கை செல்லத்துரை

thumb|right|200px|அரியான்பொய்கை கே. செல்லத்துரை
**அரியான்பொய்கை க. செல்லத்துரை** (இறப்பு: சனவரி 2011) ஈழத்து மூத்த கலைஞரும் படைப்பாளியும் ஆவார். வன்னியின் தொன்மையையும் வரலாற்றையும் வெளிப்படுத்திய வரலாற்றாய்வாளர். வன்னியின் நாட்டார் இலக்கியங்களை அச்சுவடிவிற்கு கொண்டுவருவதில் இவர் குறிப்பிடத்தக்க அளவு பங்கு வகித்தவர்.

இலங்கையின் வட மாகாணத்தின் வன்னிப் பகுதியில் நெடுங்கேணி, அரியாமடு என்னும் சிறு கிராமத்தில் பிறந்த செல்லத்துரை முல்லைத்தீவு மாவட்டம் தண்ணீருற்று எனும் கிராமத்தில் வாழ்ந்து வந்தார்.

## இலக்கியப் பங்களிப்பு
வன்னியில் மதங் கொண்ட யானையை அடக்கிய பெண் ஒருத்தியின் வரலாற்றைக் கூறும் "வேழம்படுத்த வீராங்கனை" என்னும் முல்லைமோடியில் அமைந்த நாட்டுக்கூத்தை எழுதி நூலாக்கியுள்ளார். இதற்காக இவர் கவிகேசன், தமிழ்மணி ஆகிய விருதுகளைப் பெற்றார்.

ஓலைச்சுவடிகளில் பாதுகாக்கப்பட்டு வந்த வன்னியின் தொன்மைகளை வெளிப்படுத்தவல்ல படைப்புக்கள், வாகடங்கள், நாட்டார் இலக்கியங்கள், சிந்துநடைக்கூத்துக்கள் ஆகியவற்றைத் துரிதமாக வாசித்தறியும் திறன்கொண்ட அரியான்பொய்கை செல்லத்துரை மிகவேகமாக எழுத்தாணி மூலம் ஓலைச்சுவடியில் எழுதும் ஆற்றலும் பெற்றவராவார்.

## மேற்கோள்கள்

பகுப்பு:ஈழத்துத் தமிழறிஞர்கள்
பகுப்பு:2011 இறப்புகள்
பகுப்பு:முல்லைத்தீவு மாவட்ட நபர்கள்
ஆண்டிப்பட்டி வட்டம்

** ஆண்டிப்பட்டி வட்டம்** , தமிழ்நாட்டின் தேனி மாவட்டத்தில்  உள்ள ஐந்து  வட்டங்களில் ஒன்றாகும். இந்த வட்டத்தின் தலைமையகமாக ஆண்டிப்பட்டி நகரம் உள்ளது. ஆண்டிப்பட்டி ஊராட்சி ஒன்றியம் மற்றும் கடமலை-மயிலாடும்பாறை ஊராட்சி ஒன்றியம்  இவ்வட்டத்தில் உள்ளது. இந்த வட்டத்தின் கீழ்  ஆண்டிபட்டி, கண்டமனூர், மயிலாடும்பாறை, இராஜதானி என 4  உள்வட்டங்களும், 25 வருவாய் கிராமங்களும் உள்ளது. அவைகள்: 

#ஆண்டிபட்டி துண்டு  (Pit) 1
#ஆண்டிபட்டி துண்டு 2
#பாலக்கோம்பை
#சித்தார்பட்டி
#ஜி.உசிலம்பட்டி
#கடமலைக்குண்டு
#கணவாய்ப்பட்டி
#கோத்தலூத்து
#கொத்தப்பட்டி
#கோவில்பட்டி
#குன்னூர்
#மரிக்குண்டு
#மேகமலை
#மொட்டனூத்து
#மயிலாடும்பாறை
#பழையகோட்டை
#புல்லிமான்கோம்பை
#ராஜதானி
#ராமகிருஷ்ணாபுரம்
#சண்முகசுந்தரபுரம்
#தேக்கம்பட்டி
#தெப்பம்பட்டி
#திம்மரசநாயக்கனூர் துண்டு-1
#திம்மரசநாயக்கனூர் துண்டு-2
#வள்ளல்நதி

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இவ்வட்டம் 58,902  வீடுகளும், 212,700  மக்கள்தொகையும் கொண்டது. மக்கள்தொகையில்   107,856 ஆண்களும்;   104,844    பெண்களும் உள்ளனர். மக்கள்தொகையில் 87.2%  கிராமபுறங்களில் வாழ்கின்றனர். இவ்வட்டத்தின் எழுத்தறிவு 71.47%  மற்றும் பாலின விகிதம் 1,000 ஆண்களுக்கு,  972 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  21939  ஆகவுள்ளது. குழந்தைகள்  பாலின விகிதம், 1000 ஆண் குழந்தைகளுக்கு, 927 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 50,267 மற்றும்   366 ஆகவுள்ளனர். மக்கள்தொகையில் இந்துக்கள் 97.9%, இசுலாமியர்கள் 0.38%, கிறித்தவர்கள் 1.45% & பிறர்  0.26% ஆகவுள்ளனர்.  

## மேற்கோள்கள்

பகுப்பு:தேனி மாவட்ட வட்டங்கள்
போடிநாயக்கனூர் வட்டம்

**தென்காசியம்பதி வட்டம்** , தமிழ்நாட்டின் தேனி மாவட்டத்தில்  உள்ள ஐந்து  வட்டங்களில் ஒன்றாகும். இந்த வட்டத்தின் தலைமையகமாக தென்காசியம்பதி நகரம் உள்ளது. இவ்வட்டத்தில் தென்காசியம்பதி ஊராட்சி ஒன்றியம் உள்ளது. இந்த வட்டத்தின் கீழ் போடிநாயக்கனூர், கோடாங்கிப்பட்டி, ராசிங்காபுரம் என 3 என  உள்வட்டங்களும்,  15 வருவாய் கிராமங்களும் உள்ளது.அவைகள்:

#அகமலை
#பி.அம்மாபட்டி
#பி.மீனாட்சிபுரம்
#போடி மேற்கு மலைகள்
#போடிநாயக்கனூர் நகரம்
#போடி வடக்கு மலைகள்
#பூதிப்புரம்
#டொம்புச்சேரி
#கோடாங்கிபட்டி
#கூளையனூர்
#கொட்டகுடி
# மேலச்சொக்கநாதபுரம்
#ராசிங்காபுரம்
#சிலமலை
# உப்புக்கோட்டை

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இவ்வட்டம் 49,589 வீடுகளும், 180,789 மக்கள்தொகையும் கொண்டது. மக்கள்தொகையில் 90,426  ஆண்களும்; 90,363 பெண்களும் உள்ளனர். மக்கள்தொகையில் 60.9%  கிராமப்புறங்களில் வாழ்கின்றனர். இவ்வட்டத்தின் எழுத்தறிவு  76.96% மற்றும் பாலின விகிதம் 1,000 ஆண்களுக்கு, 999 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை    16,930 ஆகவுள்ளது. குழந்தைகள்  பாலின விகிதம், 1000 ஆண் குழந்தைகளுக்கு,  946 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே  29,974 மற்றும் 695 ஆகவுள்ளனர். மக்கள்தொகையில் இந்துக்கள் 96.48%, இசுலாமியர்கள் 2.52%, கிறித்தவர்கள் 0.91 & பிறர்  0.08% ஆகவுள்ளனர்.

## மேற்கோள்கள்

பகுப்பு:தேனி மாவட்ட வட்டங்கள்
தேனி வட்டம்

thumb|300pxl|right|தேனி வட்டாட்சியர் அலுவலகம்
** தேனி வட்டம்** , தமிழ்நாட்டின் தேனி மாவட்டத்தில்  உள்ள ஐந்து  வட்டங்களில் ஒன்றாகும். இந்த வட்டத்தின் தலைமையகமாக தேனி நகரம் உள்ளது. தேனி ஊராட்சி ஒன்றியம் இவ்வட்டத்தில் உள்ளது. இந்த வட்டத்தின் கீழ் தேனி, கொடுவிலார்பட்டி என 2 உள்வட்டங்களும், 12 வருவாய் கிராமங்களும் உள்ளது. அவைகள்:

# அல்லிநகரம் 
#கோவிந்தநகரம்
#ஜங்கால்பட்டி
#கொடுவிலார்பட்டி
#கோட்டூர்
#பூமலைக்குண்டு
#சீலையம்பட்டி
#தாடிச்சேரி
#தப்புக்குண்டு
#ஊஞ்சாம்பட்டி
#உப்பார்பட்டி
#வீரபாண்டி

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இவ்வட்டம்  54,239 வீடுகளும், 199,983 மக்கள்தொகையும் கொண்டது. மக்கள்தொகையில்  100,352  ஆண்களும்; 99,631  பெண்களும் உள்ளனர்.  இவ்வட்டத்தின் எழுத்தறிவு 82.08% மற்றும் பாலின விகிதம் 1,000 ஆண்களுக்கு, 993  பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  19455   ஆகவுள்ளது. குழந்தைகள்  பாலின விகிதம், 1000 ஆண் குழந்தைகளுக்கு,  939  பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே  47,453 மற்றும்   43 ஆகவுள்ளனர். மக்கள்தொகையில் இந்துக்கள் 95.84%, இசுலாமியர்கள் 2.42%, கிறித்தவர்கள் 1.6% & பிறர்  0.14% ஆகவுள்ளனர்.  மக்கள்தொகையில் 37.2%  கிராமபுறங்களில் வாழ்கின்றனர். 

## மேற்கோள்கள்

பகுப்பு:தேனி மாவட்ட வட்டங்கள்
பெரியகுளம் வட்டம்

** பெரியகுளம் வட்டம்** , தமிழ்நாட்டின் தேனி மாவட்டத்தில்  உள்ள ஐந்து  வட்டங்களில் ஒன்றாகும்.இவ்வட்டத்தில் பெரியகுளம் ஊராட்சி ஒன்றியம் உள்ளது. இந்த வட்டத்தின் கீழ் என  பெரியகுளம் மற்றும் தேவதானப்பட்டி என 2 உள்வட்டங்களும், 22  வருவாய் கிராமங்களும் உள்ளது. அவைகள்:

#ஏ.காமாட்சிபுரம்
#தேவதானபட்டி துண்டு-1
#தேவதானபட்டி துண்டு-2
#எண்டப்புளி
#கெங்குவார்பட்டி துண்டு-1
#கெங்குவார்பட்டி துண்டு-2
#ஜெயமங்கலம் துண்டு-1
#ஜெயமங்கலம் துண்டு-2
#கீழ வடகரை
#குள்ளப்புரம்
#மேல்மங்கலம் துண்டு-1
#மேல்மங்கலம் துண்டு-2
#புதுக்கோட்டை
#சில்வார்பட்டி
#தாமரைக்குளம் துண்டு-1
#தாமரைக்குளம் துண்டு-2
#தென்கரை துண்டு-1
#தென்கரை துண்டு-2
#வடகரை துண்டு-1
#வடகரை துண்டு-2
#வடவீரநாயக்கன்பட்டி
#வாடிப்பட்டி

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இவ்வட்டம் 57,001 வீடுகளும், 217,358 மக்கள்தொகையும் கொண்டது. மக்கள்தொகையில்   109,907 ஆண்களும்;  107,451     பெண்களும் உள்ளனர். மக்கள்தொகையில் 47.3%  கிராமப்புறங்களில் வாழ்கின்றனர். இவ்வட்டத்தின் எழுத்தறிவு  77.39% மற்றும் பாலின விகிதம் 1,000 ஆண்களுக்கு,  978 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 21,825    ஆகவுள்ளது. குழந்தைகள்  பாலின விகிதம், 1000 ஆண் குழந்தைகளுக்கு,   932 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே  58,057 மற்றும்   431 ஆகவுள்ளனர். மக்கள்தொகையில் இந்துக்கள் 89.64%, இசுலாமியர்கள்  7.35%, கிறித்தவர்கள் 2.84% & பிறர்  0.18% ஆகவுள்ளனர்.  

## மேற்கோள்கள்

பகுப்பு:தேனி மாவட்ட வட்டங்கள்
பன்னாட்டு நிதி மையம் (இரண்டு)

**பன்னாட்டு நிதி மையம் (இரண்டு)** (2 International Finance Centre) என்பது ஹொங்கொங்கில் கட்டப்பட்ட ஒரு வானளாவி ஆகும். இதனைச் சுருக்கமாக "**ifc**" என்று அழைக்கிறார்கள். அத்துடன் இந்த வானளாவியின் சின்னமாகவும் **ifc** எனும் ஆங்கில சிறிய எழுத்துக்களையே கொண்டுள்ளது. இந்த வானளாவி ஹொங்கொங் தீவில், சென்ட்ரல் மாவட்டத்தில், சென்ட்ரல் நகரில் கடல் முகப்பில் அமைந்துள்ளது. இந்த வானளாவி, 2010 ஆம் ஆண்டு கட்டிமுடிக்கப்பட்ட பன்னாட்டு வர்த்தக மையம் (கட்டடம்)‎ கட்டப்படும் வரை, இதுவே ஹொங்கொங்கில் உள்ள உயரமான வானளாவியாக இருந்தது. தற்போது இது இரண்டாம் இடத்துக்கு தள்ளப்பட்டுவிட்டது. அத்துடன் உலகில் வானளாவிகளின் வரிசையில் 12 வது உயரமான வானளாவியாக இது உள்ளது.

## மேற்கோள்கள்
  

## வெளியிணைப்புகள்

பகுப்பு:ஹொங்கொங் வானளாவிகள்
உத்தமபாளையம் வட்டம்

** உத்தமபாளையம் வட்டம்** , தமிழ்நாட்டின் தேனி மாவட்டத்தில்  உள்ள ஐந்து  வட்டங்களில் ஒன்றாகும். இந்த வட்டத்தின் தலைமையகமாக உத்தமபாளையம் நகரம் உள்ளது. இவ்வட்டம் கம்பம், சின்னமனூர் மற்றும் கூடலூர் என மூன்று நகராட்சிகள் கொண்டது.

இந்த வட்டத்தின் கீழ் சின்னமனூர், கம்பம், உத்தமபாளையம், தேவாரம், மார்க்கையன்கோட்டை, எரசக்கநாயக்கனூர் என 6 உள்வட்டங்களும்,  39 வருவாய் கிராமங்களும் உள்ளது. அவைகள்:

1.க.புதுப்பட்டி

2.சின்னமனூர்

3.சின்னஓவுலாபுரம் ஊராட்சி

4.கம்பம்

5.எரசக்கநாயக்கனூர் ஊராட்சி

6.எரசக்கநாயக்கனூர் மலைகள்

7.அனுமந்தன்பட்டி

8.காமயக்கவுண்டன்பட்டி

9.கன்னிசேர்வைபட்டி ஊராட்சி

10.கருகட்டான் குளம்,சின்னமனூர்

11.கீழக்கூடலூர்(கிழக்கு)

12.கீழக்கூடலூர்(மேற்கு)

13.கோகிலாபுரம் ஊராட்சி

14.கோம்பை(கிழக்கு)

15.கோம்பை(மேற்கு)

16.குச்சனூர்

17.மல்லிங்காபுரம்

18.மார்க்கையன்கோட்டை

19.மேலக்கூடலூர்(வடக்கு)

20.மேலக்கூடலூர்(மேற்கு)

21.முத்துலாபுரம்

22.நாராயணத்தேவன்பட்டி(தெற்கு)

23.நாராயணத்தேவன்பட்டி(வடக்கு)

24.ஓடைப்பட்டி பேரூராட்சி

25.பண்ணைப்புரம்

26.பூலாநந்தபுரம் ஊராட்சி

27.பொட்டிபுரம்

28.புலிகுத்தி ஊராட்சி

29.இராயப்பன்பட்டி ஊராட்சி

30. சங்கராபுரம்

31.சீப்பாலக்கோட்டை ஊராட்சி

32.டி. மீனாட்சிபுரம் ஊராட்சி

33.தேவாரம் (தேனி)

34.தேவாரம் மலை

35.உத்தமபாளையம்(வடக்கு)

36.உத்தமபாளையம்(தெற்கு)

37.உத்தபுரம்(கம்பம்)

38.வேப்பம்பட்டி

39. அழகாபுரி

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இவ்வட்டம்  1,18,381 வீடுகளும்,  4,35,069 மக்கள்தொகையும் கொண்டது. மக்கள்தொகையில்   2,17,142  ஆண்களும்,  2,17,927  பெண்களும் உள்ளனர். மக்கள்தொகையில்  கிராமப்புறங்களில் வாழ்கின்றனர். இவ்வட்டத்தின் எழுத்தறிவு  77.9% மற்றும் பாலின விகிதம் 1,000 ஆண்களுக்கு, 1,004 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை   39512 ஆகவுள்ளது. குழந்தைகள்  பாலின விகிதம், 1,000 ஆண் குழந்தைகளுக்கு, 932 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே  72,449 மற்றும் 300 ஆகவுள்ளனர். மக்கள்தொகையில் இந்துக்கள் 87.3%, இசுலாமியர்கள் 7.02%, கிறித்தவர்கள் 5.4%% & பிறர்  0.27% ஆகவுள்ளனர்.  

## மேற்கோள்கள்

பகுப்பு:தேனி மாவட்ட வட்டங்கள்
உத்தமபாளையம் வருவாய்க் கோட்டம்

தேனி மாவட்டம் இரண்டு வருவாய்க் கோட்டங்களாகப் பிரிக்கப்பட்டுள்ளது. அதில் உத்தமபாளையம் வருவாய்க் கோட்டமும் ஒன்று. இந்த வருவாய்க் கோட்டத்தின் கீழ் உத்தமபாளையம் வட்டம் மற்றும் போடிநாயக்கனூர் வட்டம் ஆகிய இரு வட்டப்பகுதிகள் (தாலுகாக்கள்) இடம் பெற்றுள்ளன.

பகுப்பு:தேனி மாவட்டத்திலுள்ள வருவாய்க் கோட்டங்கள்
பெரியகுளம் வருவாய்க் கோட்டம்

தேனி மாவட்டம் இரண்டு வருவாய்க் கோட்டங்களாகப் பிரிக்கப்பட்டுள்ளது. அதில் பெரியகுளம் வருவாய்க் கோட்டமும் ஒன்று. இந்த வருவாய்க் கோட்டத்தின் கீழ் பெரியகுளம் வட்டம், தேனி வட்டம் மற்றும் ஆண்டிபட்டி வட்டம் ஆகிய மூன்று வட்டப்பகுதிகள் (தாலுகாக்கள்) இடம் பெற்றுள்ளன.

பகுப்பு:தேனி மாவட்டத்திலுள்ள வருவாய்க் கோட்டங்கள்
மறந்து போன பக்கங்கள் (நூல்)

**மறந்து போன பக்கங்கள்** என்பது செங்கோட்டை ஸ்ரீராமால் எழுதப்பட்டு விகடன் பிரசுரத்தால் வெளியிடப்பட்ட நூல் ஆகும்.

என்றும் மறக்கக் கூடாத மனிதர்களை, இலக்கியங்களை, வாழ்வியல் செய்திகளை, ஆன்மிகச் சிந்தனைகளை, பெரியோர் அனுபவங்களை எடுத்துரைக்கும் காலச்சுவடு என்று இந்த நூ‌ல் தன்னை அறிமுகம் செய்து கொள்கிறது. இந்த நூலுள் வீரன் வாஞ்சிநாதன், எஸ்.ஜி. கிட்டப்பா, கணிதமேதை எஸ்.எஸ். பிள்ளை, உ.வே.சா, இரசிகமணி டி.கே.சி போன்ற மனிதர்கள் பற்றிய அரிய செய்தியகளும் கம்பராமாயணம், ஆழ்வார் பாசுரங்கள், பகவத்கீதை போன்ற சிந்தனைகளும் இடம் பெற்றுள்ளன.

## மேற்கோள்கள்
 

பகுப்பு:நூல்கள்
இலங்கை வெள்ளப்பெருக்கு, சனவரி 2011

இலங்கையின் கிழக்கு, மத்திய, மற்றும் வடக்கு ஆகிய மாகாணங்களில் 2011 சனவரி முற்பகுதியில் இருந்து பலத்த வெள்ளப்பெருக்கு, மற்றும் மண்சரிவு ஏற்பட்டது. பெரும் மழை காரணமாக கிழக்கு மாகாணத்தின் மட்டக்களப்பு, அம்பாறை திருகோணமலை, பொலன்னறுவை ஆகிய மாவட்டங்களும், அநுராதபுரம், மத்திய மாகாணத்தில் பதுளை, கண்டி, நுவரெலியா ஆகிய மாவட்டங்களே வெள்ளத்தினால் அதிகம் பாதிக்கப்பட்டுள்ளன. வெள்ளம் மற்றும் மண் சரிவினால் சனவரி 11 ஆம் நாள் வரையில் குறைந்தது 14 பேர் உயிரிழந்தனர். 8 இலட்சத்து 20 ஆயிரம் பேர் பாதிக்கப்பட்டுள்ளனர். பாதிக்கப்பட்ட 22,532 குடும்பங்களைச் சேர்ந்த 86,344 பேர் 203 முகாம்களில் தங்கவைக்கப்பட்டுள்ளதாக இடர் முகாமைத்துவ நிலையம் அறிவித்தது.

## காரணம்
2011 சனவரி 8 சனிக்கிழமை முதல் ஆரம்பமான வடகீழ் பருவப் பெயர்ச்சி மழை நாடெங்கும், குறிப்பாக கிழக்கு, மட மத்திய மாகாணங்களில் பெரும் வெள்ளப்பெருக்கை ஏற்படுத்தியது. இந்த அதிகரித்த மழைப்பொழிவுக்கு லா-நினா எனப்படும் பசுபிக் கடல்மேற்பரப்பில் ஏற்படுகின்ற வெப்பநிலை மாற்றமே காரணம் என காலநிலையாளர்கள் குறிப்பிடுகின்றனர்.

## குளங்கள் பெருக்கெடுப்பு
தொடர் மழை காரணமாக நாடெங்கணும் உள்ள 59 முக்கிய குளங்களில் 36 குளங்கள் பெருக்கெடுத்தன. அநுராதபுரத்தில் 7 குளங்கள் பெருக்கெடுத்ததோடு பதவிய மற்றும் ராஜாங்கனை குளங்களின் தலா இரு வான் கதவுகள் திறக்கப்பட்டன. மட்டக்களப்பில் 4 குளங்கள் பெருக்கெடுத்ததை அடுத்து உருகாமம் குளத்தின் இரு வான் கதவுகள் திறக்கப்பட்டன. அம்பாந்தோட்டையில் 8 குளங்களும் குருநாகலில் 5 குளங்களும் திருகோணமலையில் 2 குளங்களும் மன்னாரில் கட்டுக்கரை குளமும் பெருக்கெடுத்தன.

## பாதிப்புகள்
### மட்டக்களப்பு
மட்டக்களப்பு மாவட்டத்தில் ஏற்பட்ட வெள்ளத்தினால் மாவட்டத்தின் 75 வீதமான பகுதிகள் முழுமையாகப் பாதிக்கப்பட்டுள்ளது. சனவரி 10 காலை 08:30 மணி வரை முடிவடைந்த 24 மணி நேரத்தில் 85.6 மிமீ மழை பெய்தது.

## மேற்கோள்கள்


பகுப்பு:2011 நிகழ்வுகள்
பகுப்பு:இலங்கையில் வெள்ளப்பெருக்கு